Diari Oficial de la Generalitat Valenciana


Sumari del DOGV 1747, del 18-03-1992 (1992/824257)

ORDRE de 10 de febrer de 1992, del Conseller de Sanitat i Consum, per la qual es convoquen ajudes destinades a la iniciació en la investigació sanitàries durant l'exercici 1992.
---------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/02/10/(2)/dof/vci/html**

### Dades del document

Número de DOGV
:   1747

Data del DOGV
:   18-03-1992

Secció del DOGV
:   DISPOSICIONS GENERALS

Número del document
:   1992/824257


Data del document
:   10-02-1992

Organisme emissor
:   Conselleria de Sanitat i Consum

Tipus de document
:   Ordre

Ordre de 10 de febrer de 1992, del Conseller de Sanitat i Consum, per la qual es convoquen ajudes destinades a la iniciació en la investigació sanitària durant l'exercici 1992.  
Una de les responsabilitats de la Conselleria de Sanitat i Consum, mitjançant l'Institut Valencià d'Estudis en Salut Pública, és la de promoure tots aquells treballs i iniciatives que facen possible un desenvolupament del coneixement de la salut i que contribuesquen al seu perfeccionament científic.  
L'objectiu específic d'aquesta convocatòria és donar suport a la creació de grups i de línies d'investigació en fase de consolidació en matèries relacionades amb la salut pública i amb l'administració de serveis sanitaris. Donar a investigadors joves l'oportunitat d'iniciar l'aprenentatge i l'administració d'habilitats tan necessàries per al desenvolupament futur de la investigació sanitària a la nostra comunitat és, per tant, l'objectiu fonamental d'aquesta convocatòria.  
Per això convoque la concessió d'ajudes per a projectes  
d'investigació en matèria de salut. La convocatòria es regirà per la següent normativa:  
Article primer  
Es convoquen ajudes destinades a finançar projectes d'investigació en matèria sanitària durant l'exercici 1992.  
Article segon  
S'hi destina una quantitat total de 42.401.140 PTA, amb càrrec a l'aplicació pressupostària 28.87.83.8373.231.27.874.86, línia de subvenció 402/000/92.  
Article tercer  
Podran sol·licitar ajudes per a projectes d'investigació els professionals sanitaris que realitzen les seues investigacions en centres, institucions, facultats escoles o altres unitats de la Comunitat Valenciana i les activitats dels quals puguen tenir interès per a millorar-hi la salut de la població.  
Article quart  
Les sol·licituds es formalitzaran mitjançant instància adreçada al director de l?IVESP. S'hi adjuntarà la documentació corresponent (veg. més avall).- Els models es podran arreplegar a la secretaria d'aquest institut. Caldrà lliurar-n'hi l?original i dues còpies. L'adreça és: Secretaria de l?IVESP, c/Juan de Garay, 21, 46588 València.  
El termini per a la presentació de sol·licituds serà de trenta dies naturals comptadors des de l?endemà de la publicació d'aquesta ordre en el DOGV.  
Caldrà afegir a les sol·licituds (model 1) la següent documentació:  
- Acceptació de participació dels investigadors en el projecte (model 2).- Llista de publicacions (model 3).- Memòria del projecte d'investigació (model 4).- Documentació que justifique que el peticionari està al corrent del pagament de les seues obligacions fiscals i, si cal, davant la Seguretat Social.  
Declaració jurada del sol·licitant de no trobar-se subjecte a cap causa d'incompatibilitat per al desenvolupament del projecte.- Dades bancàries del compte corrent o llibreta al qual hauria de transferir-se l'ajuda si fóra concedida, amb un certificat de l?entitat bancària que n'acredite la titularitat. Si l?import de l'ajuda cal gestionar-lo a través de la institució on preste els seus serveis l'investigador principal, caldrà afegir-hi un certificat de l'acceptació d'aquesta circumstància lliurat per la institució.  
Article cinquè  
Els professionals que sol·liciten les ajudes hauran de complir aquests requisits:  
a) Tenir la nacionalitat espanyola.  
b) Ser major d'edat.  
c) No haver estat separat mitjançant expedient disciplinari de l'Administració pública, ni estar inhabilitat per a l?exercici de funcions públiques.  
d) Estar al corrent del pagament de les obligacions fiscals i, si cal, davant la Seguretat Social.  
e) Estar en situació de compatibilitat amb el desenvolupament de la investigació.  
Article sisè  
Les peticions d'ajuda les haurà de fer l?investigador principal, que en serà considerat a tots els efectes beneficiari. Caldrà que es faça constar la persona o les persones que han de col·laborar en el desenvolupament dels treballs, i que se n'hi especifique la posició administrativa i el paper dins de l?equip investigador. També és necessari que tots ells signen l'acceptació de la seua participació en el projecte (model 2), i que s'adjunte la llista de les quatre publicacions de l?equip investigador, d'acord amb el model normalitzat (model 3).  
Article setè  
La memòria del projecte d'investigació (model 4) haurà de contenir:  
a) Títol del projecte.  
b) Descripció precisa del tema objecte de la investigació, expressant-hi detalladament els objectius concrets del projecte.  
c) Exposició breu dels antecedents del tema i dels treballs previs més importants que el fonamenten, amb les referències bibliogràfiques més importants.  
d) Descripció detallada del material i els mètodes que s'aplicaran.  
e) Pressupost detallat.  
f) Etapes del seu desenvolupament i calendari previst per a cadascuna.  
g) Aplicabilitat i utilitat practica dels possibles resultats de la investigació.  
h) Resum del projecte d'investigació, d'una extensió màxima de 150 paraules. Cal explicar-hi els objectius i també els mètodes que s'utilitzaran.  
S'hi inclourà:  
- Tipus de disseny i duració de l'estudi.  
- Població que s'estudiarà.  
- La mostra que s'estudiarà. Cal indicar-hi el nombre d'individus i la forma de selecció.  
- La manera de recollir la informació. El tipus d'anàlisi.  
Article vuitè  
Per a la redacció del pressupost del projecte (model 4) s'haurà de tenir en compte:  
a) En el capítol referent a despeses de personal s'expressaran les que es deriven de retribucions molt excepcionals a persones que no estiguen vinculades econòmicament a la Generalitat Valenciana, ja que les persones que en depenen no poden percebre en cap cas cap compensació per la seua participació en el projecte.  
Quan s'autoritze la participació de persones alienes al centre o al servei, caldrà especificar que col·laboren en el programa d'investigació transitòriament i per a un treball concret, sense que això comporte cap relació o dret de caràcter laboral respecte a la institució.  
b) Entre les despeses de funcionament i material no inventariables es farà esment del fungible, viatges i qualsevol altra despesa que siga necessària per a la realització del projecte. S'exceptua el material inventariable, que mai podrà finançar-se amb aquest tipus d'ajudes.  
En cas de que se produesquen modificacions en el contingut o imports del pressupost aprovat, se remitirà a l?IVESP per a la seua autorització.  
Article novè  
Els projectes d'investigació seran examinats per la Comissió d?Investigació de l?IVESP. Seran criteris preferents per a la concessió de les ajudes:  
a) L'especial incidencia en l?àmbit de la Comunitat Valenciana.  
b) La participació de més d'una persona en el seu desenvolupament.  
c) Que la seua aplicació es faça de forma coordinada amb altres institucions o serveis públics, sanitaris o no.  
d) La participació de la població en el desenvolupament del projecte.  
e) La qualitat metodològica i la viabilitat del projecte.  
f) Que els seus objectius siguen dirigits a l'estudi, la investigació o l'atenció d'algun d'aquests aspectes:  
- Promoció de la salut.  
- Envelliment i salut.  
- Epidemiologia.  
- Nutrició i salut.  
- Planificació, organització i gestió sanitària.  
- Medi ambient i salut.  
- La dona i la salut.  
Sistemes d'informació sanitària.  
- Treball i salut.  
La Secretaria de l'IVESP retornarà les sol·licituds, i la documentació adjunta, si no s'adapten a les exigències de la convocatòria o no empren els models normalitzats.  
Passats tres mesos de la notificació denegatória de l'Ajuda, la documentació serà destruïda si la persona interessada no la demana.  
Article deu  
Els projectes d'investigació seleccionats per la Comissió d'Investigació de l?IVESP seran subvencionats mitjançant resolució del Conseller de Sanitat i Consum.  
Article onze  
La subvenció podrà ser transferida a la institució on preste els seus serveis l'investigador principal, llevat que siga un organisme relacionat amb la Generalitat Valenciana. Aquesta institució es comprometrà a la gestió dels fons, lliurarà l?ajuda sempre que l?investigador subvencionat complesca el que s'estipulà, i es farà responsable que aquest no n'obté cap benefici personal.  
Article dotze  
Les concessions cobriran totalment o parcial les despeses de les activitats projectades, segons la seua quantia i naturalesa, i la disponibilitat pressupostària.  
Concedides les ajudes, es pagaran en un sol lliurament, immediatament després de la concessió. El pagament es farà al beneficiari de l'ajuda o, si escau, a la institució on preste els seus serveis.  
Article tretze  
El projecte d'investigació caldrà executar-lo abans del 31 de desembre de 1992.  
Article catorze  
Dins del termini dels tres mesos següents a la realització del projecte, l?investigador principal haurà de redactar una memòria i de lliurar-la a l?IVESP, c/Juan de Garay, 21, 46012 València. Caldrà escriure-la en paper DIN A-4, i explicar-hi:  
- Introducció i objectius.  
- Material i mètodes usats.  
- Resultats obtinguts.  
- Discussió dels resultats.  
- Conclusions i bibliografia.  
- Annexos amb els treballs publicats com a conseqüència del treball d'investigació fet.  
- Justificació de les despeses per a les quals s'havien concedit ajudes. La manca de justificació produirà la instrucció d'un expedient administratiu de responsabilitat comptable.  
En un full a banda s'indicaran el títol, els autors, el centre de treball, les paraules clau i el resum.  
l'IVESP lliurarà, després de la presentació, certificat d'haver rebut, comprovat i aprovat les memòries i els justificants dels treballs realitzats, que en qualsevol cas hauran de ser aprovats pel Conseller de Sanitat i Consum.  
Article quinze  
En la publicació de treballs científics, presentació de comunicacions a congressos i reunions científiques, etc., que es produesquen com a conseqüència d'una ajuda d'investigació concedida per l'IVESP, caldrà esmentar l'origen del seu finançament. També es trametrà a l'IVESP un exemplar de les publicacions, esmentant-hi el número eexpedient.  
Article setze  
L'incompliment per part delS beneficiaris dels requisits establerts en aquesta ordre originarà la revocació de les quantitats rebudes, amb tots els efectes i responsabilitats que són deriven.  
En el cas d'ajudes a equips de professionals, hi haurà, en el supòsit d'incompliment esmentat, responsabilitat solidària de tots els seus integrants.  
L'IVESP podrà en qualsevol moment i per causa justificada degudament, resoldre anticipadament el projecte. Tanmateix, l?investigador podrà sol·licitar de forma justificada la resolució anticipada del projecte.  
València, 10 de febrer de 1992.  
El Conseller de Sanitat i Consum,   
JOAQUIN COLOMER SALA


Còpia Permalink ELI